
Projektas


ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ LOPŠELIO-DARŽELIO „AUKSINIS RAKTELIS“ REORGANIZAVIMO, PRIJUNGIANT JĮ PRIE ŠIAULIŲ ZOKNIŲ PROGIMNAZIJOS

2024 m.                          Nr. T-
Šiauliai

Vadovaudamasi Lietuvos Respublikos civilinio kodekso 2.97 straipsnio 3 dalimi, 2.99 ir 2.101 straipsniais, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos švietimo įstatymo 44 straipsnio 2, 5 ir 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 5 straipsnio 3 dalies 5 punktu ir 24 straipsniu, įgyvendindama Šiaulių miesto savivaldybės ikimokyklinio ugdymo įstaigų 2020–2024 metų tinklo pertvarkos planą, patvirtintą Šiaulių miesto savivaldybės tarybos 2020 m. birželio 4 d. sprendimo Nr. T-231 „Dėl Šiaulių miesto savivaldybės ikimokyklinio ugdymo įstaigų 2020–2024 metų tinklo pertvarkos plano patvirtinimo“ 1 punktu, Šiaulių miesto savivaldybės taryba nusprendžia:
. Reorganizuoti prijungimo būdu Šiaulių lopšelį-darželį „Auksinis raktelis“ prijungiant jį prie Šiaulių Zoknių progimnazijos, kuriai pereina visos Šiaulių lopšelio-darželio „Auksinis raktelis“ pareigos ir teisės.
. Patvirtinti pridedamus:
. Šiaulių Zoknių progimnazijos ir Šiaulių lopšelio-darželio „Auksinis raktelis“ reorganizavimo sąlygų aprašą; 
. Šiaulių Zoknių progimnazijos nuostatus.
. Įgalioti Šiaulių Zoknių progimnazijos direktorių pasirašyti patvirtintus nuostatus ir įregistruoti juos teisės aktų nustatyta tvarka valstybės įmonės Registrų centro Šiaulių filiale.
. Įpareigoti Šiaulių miesto savivaldybės administraciją užtikrinti, kad iki 2024 m. spalio 31 d. būtų atlikti Šiaulių lopšelio-darželio „Auksinis raktelis“ darbo organizavimo pakeitimai.
. Pripažinti netekusiais galios:
. Šiaulių miesto savivaldybės tarybos 2023 m. birželio 8 d. sprendimo Nr. T-269 „Dėl Šiaulių progimnazijų nuostatų patvirtinimo“ 1.14 papunktį;
. Šiaulių miesto savivaldybės tarybos 2023 m. spalio 5 d. sprendimo Nr. T-402 „Dėl Šiaulių lopšelių-darželių nuostatų patvirtinimo“ 1.1 papunktį. 
. Nustatyti, kad šio sprendimo 5 punktas įsigalioja nuo šio sprendimo 2.2 papunkčiu patvirtintų Šiaulių Zoknių progimnazijos nuostatų įregistravimo valstybės įmonės Registrų centro Šiaulių filiale dienos.  
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

